text: 
  De har i fire uger i træk ligget på en førsteplads på Billboard i 
  USA med singlen " Jump ", som udkom i februar.
  
  Det er ikke en ny version af Pointer Sisters' gamle hit, ej heller 
  et remix af Van Halens "Jump"-nummer, men derimod en helt ny hip hop
   sang, som rappes af 12-årige Chris Smith og 13-årige Chris Kelly.
  
  DE BEDSTE VENNER
  
  De to unge mænd er født og opvokset i Atlanta og mødtes, da de 
  begyndte i 1. klasse. Dengang var de ikke ligefrem venner, men det 
  kom efterhånden, som det gik op for dem, at de havde flere 
  interesser til fælles, og i dag er de bedste venner.
  
  " Vi er tvillinger, der ikke ligner hinanden ", siger Smith.
  
  É n af yndlingsbeskæftigelserne er at gå en tur i parken og 
  filosofere lidt over tilværelsen.
  
  Det var i parken, den 19-årige producer Jermaine Dupri fik øje på 
  dem.
  
  " De havde bare dét, " fortæller Dupri. " Jeg vidste, at de kunne 
  blive til et eller andet stort, så jeg gik hen og spurgte, om de 
  kunne rappe. "
  
  
  
  